**Gwybodaeth i’r Ymgeisydd**

**Uwch Swyddog Gwerthuso, Uned Ymchwil a Monitro**

|  |  |
| --- | --- |
| **Cyflog:**  | Graddfa G:£27,804 y flwyddyn, pro rata ar gyfer oriau rhan amser |
| **Oriau:** | Llawn-amser: 37.5 awr yr wythnosGellir ystyried oriau llawn amser neu o 30 awr yr wythnos ar gyfer y swydd hon. Rydym yn hapus trafod oriau gweithio i weddu amgylchiadau'r unigolyn. Mae’r rôl hon yn arbennig o addas ar gyfer gweithio oriau cywasgedig. |
| **Cytundeb:**  | Parhaol |
| **Datgeliad:** | Nid oes angen gwiriad manylach gan y Gwasanaeth Datgelu a Gwahardd  |
| **Lleoliad**  | Swyddfa Sustrans yng Nghaerdydd gyda'r hyblygrwydd i weithio gartref / wedi’i leoli gartref yng Nghymru, ac yn gallu teithio i swyddfa Caerdydd yn ôl y galw. |
| **Teithio**  | Cymru yw canolbwynt y rôl hon; er hwyrach y byddwn angen ichi deithio yng Nghymru neu ymhellach wrth gyflawni eich swydd, yn cynnwys aros oddi cartref dros nos yn achlysurol. |
|  | Rhan allweddol o fod yr Elusen sy'n ei gwneud hi'n haws i gerdded a beicio yw bod y rhan fwyaf o gydweithwyr yn beicio, cerdded, yn olwyno neu'n defnyddio cludiant cyhoeddus ar gyfer y rhan fwyaf o'u siwrneiau gwaith. Rydym yn cefnogi hyn gyda mynediad at feic rhannu Sustrans ac yn cynnig Hyfforddiant Beicio Safon Genedlaethol.  |

**Gwybodaeth Benodol am y Swydd**

Mae’r rôl hon wedi’i lleoli yng Nghymru, yn gweithio i Uned Ymchwil a Monitro (RMU) Sustrans. Byddwch yn gyfrifol am gyflawni monitro, gwerthuso ac ymchwil ar amrywiaeth o brosiectau teithio llesol a phrosiectau cymunedol a gyflawnir gan Sustrans yng Nghymru a ledled y Deyrnas Unedig. Mae RMU Sustrans yn wirioneddol gefnogi blaenoriaethau strategol Sustrans ar ffurf [Llwybrau i Bawb](https://www.sustrans.org.uk/about-us/paths-for-everyone) a [Dinasoedd a Threfi Byw i Bawb](https://www.sustrans.org.uk/for-professionals).

|  |  |
| --- | --- |
|  **Safle’r swydd hon yn y strwythur:** |  |

**Disgrifiad Swydd – Ynglŷn â’r Rôl**

**Trosolwg**

Gweledigaeth Sustrans yw cymdeithas lle mae’r ffordd rydym yn teithio’n creu lleoedd iachach a bywydau hapusach i bawb. Gall cerdded, beicio ac olwyno ar siwrneiau bob dydd helpu pobl i gyrraedd y pethau y mae eu hangen arnynt: gwaith, addysg, bwyd, gwasanaethau iechyd a hamddena. Gall teithio llesol fod o fudd i lesiant corfforol a meddyliol pobl, a helpu i leihau anghydraddoldeb cymdeithasol. Ac mae’n chwarae rhan hanfodol yn ein hymateb i’r argyfwng hinsawdd. Am y rhesymau hyn, ac wrth i deithio llesol ddod yn gynyddol bwysig i bolisi llywodraethau lleol, rhanbarthol a chenedlaethol ledled y Deyrnas Unedig, mae’n hanfodol bod hyn yn digwydd law yn llaw â thystiolaeth gadarn, ddibynadwy a hygyrch.

Mae Uned Ymchwil a Monitro (RMU) Sustrans yn ganolfan ragoriaeth flaenllaw yn y gwaith o ymchwilio, monitro a gwerthuso teithio llesol. Mae ein tîm yn gweithio’n agos gyda chydweithwyr yn Sustrans a phartneriaid o bob cwr o’r Deyrnas Unedig i sicrhau bod gennym ddealltwriaeth glir o effaith gwaith Sustrans a'r cyd-destun ehangach o fuddion teithio llesol.

Bydd yr ymgeisydd llwyddiannus yn gweithio ar amrywiaeth o brosiectau monitro, gwerthuso, dadansoddi ac ymchwil yn yr RMU. Bydd eich gwaith yn creu tystiolaeth dryloyw ac awdurdodol am deithio llesol. Gwaith a fydd yn greiddiol i lunio polisi, arfer ac ymddygiad ledled y Deyrnas Unedig.

Bydd y rôl yn cynnwys gwaith rheolaeth prosiect ar gyfer cyflawni amrywiaeth o brosiectau monitro, gwerthuso, dadansoddi ac ymchwil yn yr RMU yn canolbwyntio ar brosiectau Sustrans yng Nghymru. Byddwch yn gweithio’n agos gyda thîm darparu Sustrans yng Nghymru i gefnogi eu blaenoriaethau polisi a dylanwadu, a’r agenda strategol.

|  |  |
| --- | --- |
| **Safle’r swydd hon yn y strwythur** | Yn adrodd i’r Rheolwr Gwerthuso, CymruYn cydweithio’n agos â:* Tîm RMU ehangach
* Tîm ehangach Sustrans Cymru
* Amrywiaeth o gleientiaid, cyllidwyr a mudiadau partner, yn cynnwys llywodraeth ganolog a lleol

Bydd y rôl yn cynnwys darparu cyfarwyddyd a chymorth i aelodau o’u timau prosiect, a gallai gynnwys bod yn rheolwr llinell. |

**Cyfrifoldebau Allweddol**

Mae’r cyfrifoldebau’n cynnwys:

1. Rheoli a chyflawni prosiectau monitro, gwerthuso, dadansoddi ac ymchwil o fewn yr RMU. Mae hyn yn cynnwys cadw trosolwg ar, neu ymgymryd â, dylunio ymchwil/gwerthuso, casglu data, dadansoddiad meintiol a/neu ansoddol, ac adroddiadau, ynghyd â chyfrifoldebau rheoli prosiect.
2. Rheoli portffolio o waith, gan sicrhau bod yr holl brosiectau’n cael eu cyflawni i’r safon ddisgwyliedig, ar amser ac o fewn y gyllideb; perfformio rôl Rheolwr Prosiect i bob diben (yn ôl graddfa, proffil, cymhlethdod neu lefel risg y prosiect).
3. Bod yn gyfrifol am gyllidebau prosiectau, yn cynnwys negodi/cytuno cyllidebau, rheoli ariannol a chodi anfonebau.
4. Ymgymryd â sicrwydd ansawdd y dadansoddiad o ddata meintiol a/neu ansoddol, ac adroddiadau ysgrifenedig a lunnir gan aelodau eraill o’r tîm.
5. Darparu cefnogaeth a hyfforddiant i eraill o fewn yr RMU, Sustrans a phartneriaid allanol ar faterion ymchwil, monitro a gwerthuso trwy rannu arfer gorau, yr hyn a ddysgwyd, ac arweiniad.
6. Cydweithio â staff Sustrans yng Nghymru a ledled y Deyrnas Unedig ar gyflawni prosiectau a chefnogi datblygiad busnes, eiriolaeth polisi a gwaith partneriaeth.
7. Cynrychioli Sustrans gyda phartïon allanol sy’n ymwneud ag ymchwil, monitro a gwerthuso, rheoli’r berthynas gyda phartneriaid allanol a chontractau allanol.
8. Datblygu’r dulliau a ddefnyddir i gynnal ymchwil, monitro, gwerthuso a dadansoddi o fewn yr RMU, gan sicrhau bod ein harferion yn ateb y diben, a datblygu canllawiau, rhannu arfer gorau gyda chydweithwyr a gwneud argymhellion ar gyfer gwella’r ffordd rydym yn gwneud ein gwaith. Gallai hyn gynnwys cymryd perchnogaeth o ddulliau neu themâu allweddol o fewn yr RMU.
9. Cyfrannu at ddatblygu busnes, megis cynigion prosiectau neu geisiadau am arian, yn cynnwys ysgrifennu ceisiadau am brosiectau newydd.

*Nid oes disgwyl i neb fod yn arbenigwr yn yr holl feysydd hyn, cyn belled â’ch bod yn bodloni manyleb y person. Gallwn eich hyfforddi i lenwi unrhyw fylchau.*

**Manyleb y Person**

Mae'r meini prawf canlynol yn cyflwyno'r dull y caiff y sgiliau, yr wybodaeth a'r profiad eu hasesu. Mae canllaw defnyddiol ar ein gwefan am sut i wneud cais gwych am swydd.

|  |  |  |
| --- | --- | --- |
|  | **Ffurflen gais** | **Cyfweliad** |
| **Profiad angenrheidiol penodol** |  |  |
| Rheoli prosiect. |  |  |
| Dulliau ymchwil ansoddol a/neu feintiol. |  |  |
| Monitro a gwerthuso at ddibenion tystiolaeth ac effaith – yn cynnwys cynllunio monitro neu werthuso, casglu data ac adroddiadau. |  |  |
| Profiad o ddatblygu a chynnal perthynas gyda phartneriaid, rhanddeiliaid neu gleientiaid. |  |  |
| Ysgrifennu adroddiadau. |  |  |
| **Sgiliau a Galluoedd** |  |  |
| Casglu a dadansoddi data ansoddol a/neu feintiol. |  |  |
| Sgiliau cyfathrebu ysgrifenedig a llafar, yn cynnwys ysgrifennu adroddiadau a sgiliau cyflwyno. |  |  |
| Y gallu i ddehongli a rhannu canfyddiadau data i amrywiaeth o gynulleidfaoedd. |  |  |
| Y gallu i asesu ansawdd eich gwaith eich hunain a gwaith bobl eraill yn feirniadol. |  |  |
| Gallu meddwl yn greadigol, datrys problemau ac ailasesu gweithgareddau i sicrhau eu bod yn ateb y diben. |  |  |
| Gallu gweithio’n hyblyg, fel rhan o dîm. |  |  |
| Gallu cynllunio a blaenoriaethu eich llwyth gwaith eich hun a gweithio o fewn amserlenni. |  |  |
| Hyfedredd TG, yn cynnwys Microsoft Office (yn enwedig Excel a/neu feddalwedd ystadegol, fel R). |  |  |
| Gwybodaeth benodol angenrheidiol |  |  |
| Dealltwriaeth o’r arfer gorau mewn technegau monitro a gwerthuso. |  |  |
| Dealltwriaeth o amrywiaeth eang o fethodolegau casglu data.  |  |  |
| Dealltwriaeth o ddulliau gwerthuso prosiectau.  |  |  |
| Arall |  |  |
| Diddordeb yng ngweledigaeth, cenhadaeth a gwerthoedd Sustrans. |  |  |

Nid yw'r ddogfen hon yn ffurfio rhan o gontract cyflogaeth ond mae'n amlinellu ein disgwyliadau.

Os bydd angen i ni newid y ddogfen hon yn y dyfodol, fe ymgynghorir gyda deiliad y swydd ymlaen llaw.

**Pawb yn Sustrans**

**Mae ein gwerthoedd yn ein harwain ym mhopeth a wnawn:**

* Cynnwys pawb
* Bod â’r dewrder i gwestiynu
* Gweithredu'n lleol ond meddwl yn ehangach
* Cyflawni pethau ar y cyd
* Dysgu bob amser.
* Mae gan Sustrans bolisïau iechyd a diogelwch clir ac mae'n hanfodol fod ein holl gydweithwyr yn dilyn y rhain. Yn aml iawn, daw ein timau i gysylltiad â phobl ifanc drwy waith ysgolion neu ymwneud â'r gymuned felly cyfrifoldeb pawb yn Sustrans yw cydymffurfio â'n polisïau Diogelu.
* Un o'n nodau strategol yw bod yn elusen “i bawb”, gan ddatblygu Sustrans sy’n fwy amrywiol a chynhwysol. Rydym yn cydnabod y gallwn gyflawni llawer mwy i dynnu ynghyd lleisiau a phrofiadau bywyd amrywiol i'n galluogi i ddeall, cyrchu a chynrychioli'r cymunedau yr ydym yn gweithio ynddynt yn well. Dylai pawb yn Sustrans gefnogi'r amcan hwn a dilyn ein polisïau a'n gweithdrefnau Cydraddoldeb, Amrywiaeth a Chynhwysiant.
* Gofynna Sustrans i'n holl weithwyr ddatblygu eu sgiliau, eu gwybodaeth a'u profiad drwy weithgareddau hyfforddi a datblygiad personol. Bydd Sustrans yn eich cefnogi gydag amcanion clir a diwylliant rheoli cefnogol – dywed ein timau wrthym mai un o’r pethau gorau am weithio i Sustrans yw cyfleoedd dysgu a rhannu gwybodaeth.
* Mae'n bwysig iawn bod ein cydweithwyr yn fodlon ac yn gallu gweithio gyda systemau TG – rydym yn defnyddio rhaglenni Microsoft a chronfeydd data eraill bob dydd (byddwn yn eich hyfforddi ar ein systemau pwrpasol).
* Mae'n bwysig hefyd bod pawb yn Sustrans yn cefnogi ac yn dilyn canllawiau'r elusen ar frandio/negeseuon pwysig ac yn cyfrannu at godi proffil Sustrans.
* Mae gofyn i bawb yn Sustrans weithio eu horiau a gontractiwyd a chofnodi eu hamser – os gweithir oriau ychwanegol, yna gallwn gael amser o'r gwaith yn lle tâl. ­
* Gofynnwn i bawb yn Sustrans ein helpu i ddatblygu cyfleodd newydd ar gyfer gwaith wedi ei ariannu a meithrin perthnasau gwaith rhagorol gyda'n partneriaid cyflenwi a rhanddeiliaid.
* Dau o'n gwerthoedd yw *cyflawni pethau a hynny gyda'n* *gilydd* ac *rydym yn dysgu bob amser*.Yn aml, bydd rheolwyr angen i'w timau gymryd rhan mewn gweithgareddau sydd y tu hwnt i'w disgrifiadau swydd am ein bod o'r farn mai dyma un ffordd y gallwch ddysgu wrth gyflawni'r swydd, datblygu sgiliau newydd a chreu cysylltiadau newydd a datblygu eich gyrfa gyda Sustrans.